2 Fa batho ba ntlha ba babedi ba sena go leofa, go rekolola batho ba ba leofileng e ne ya nna karolo ya botlhokwa ya boikaelelo jwa ga Jehofa. Jehofa o ne a ntsha Keresete e le setlhabelo sa thekololo gore batho ba tle ba kgone go rekololwa. (Bar. 5:8) Gape Jehofa o re neile Lefoko la gagwe, Baebele, le le nayang batho kaelo ya kafa ba ka kgonang go atlega ka teng mo botshelong le fa ba ruile bosaitekanelang. (Pes. 119:105) Jehofa mo Lefokong la gagwe o naya batho kaelo e e ka ba thusang go nna le malapa a a seoposengwe, a a itumetseng. Fa buka ya Genesise e bua ka lenyalo, ya re monna o tshwanetse go ‘ngaparela mosadi wa gagwe mme ba nne nama e le nngwe.’—Gen. 2:24. 5 Baebele ya re: “Tumelo e latela selo se se utlwilweng.” (Bar. 10:17) Go tlile jang gore Noa a itse ka Jehofa? O tshwanetse a bo a ile a ithuta go le gontsi ka ene go tswa mo go ba losika. Mongwe wa bone e ne e le rraagwe e bong Lameke, yo o ileng a tsholwa pele Adame a swa. (Bona setshwantsho se se simololang setlhogo.) Gape a ka tswa a ile a ithuta mo go rremogolo wa gagwe e bong Methusela le rremogologolwane wa gagwe e bong Jarede yo o ileng a swa dingwaga di le 366 Noa a sena go tsholwa. * (Luke 3:36, 37) Banna bano le basadi ba bone ba ka tswa ba ile ba ruta Noa ka tshimologo ya batho, ka boikaelelo jwa Modimo jwa gore batho ba ba siameng ba tlatse lefatshe le ka botsuolodi jwa kwa Edene jo bo ileng jwa baka mathata a Noa a neng a setse a a bona. (Gen. 1:28; 3:16-19, 24) Go sa kgathalesege gore Noa o ithutile mo go mang, se a neng a se ithuta se ne sa mo ama pelo mme sa mo tlhotlheletsa gore a direle Modimo.—Gen. 6:9.